**С Ъ О Б Щ Е Н И Е**

**№ 62/2024/С от 25.09.2024 г.**

Подписаната Радостина Иванова, главен инспектор по приходите в отдел „Държавни вземания”, в качеството си на служител, провеждащ търга, на основание Заповед № РД-01-776/24.09.2024 г. на и.д. директор на ТД на НАП София и чл. 243, 246 и 251, ал. 1 от Данъчно-осигурителния процесуален кодекс (ДОПК)

**ОБЯВЯВАМ:**

Продажба чрез търг с тайно наддаване **№ 62/2024/С** по реда на чл. 251 – чл. 254 от ДОПК на вещи, представляващи **употребявани оръжия /пистолети/ и основни части за тях**, отнети в полза на държавата с влезли в сила актове на съдебните и административни органи, намиращи се на съхранение в Централен оръжеен склад на МВР, гр. София, ул. „Кукуш“ № 1.

Група № 93/24-1 – 500 бр. пистолети „Макаров“ и 597 бр. пълнители, с начална тръжна цена 60970.00 лева;

Група № 94/24-1 – 400 бр. пистолети „Макаров“ и 608 бр. пълнители, с начална тръжна цена 50080.00 лева;

Група № 95/24-1 – 317 бр. пистолети „Макаров“ с 307 бр. пълнители и 159 бр. пистолети „АР-МВР“ с 188 бр. пълнители, с начална тръжна цена 57310.00 лева;

Група № 96/24-1 – 16 бр. пистолети „Макаров“ с 18 бр. пълнители и 2 бр. пистолети „АР-МВР“ с 2 бр. пълнители, с начална тръжна цена 2180.00 лева;

**Лицата, които желаят осигуряване на достъп за оглед следва да подадат заявка най-късно до 04.10.2024 г. на ел. адрес: r.t.ivanova@ro22.nra.bg или a.tsvetanova@ro22.nra.bg, съдържаща следните данни: три имена на лицето, за което се иска достъп, номер на документ за самоличност /лична карта/, дата на издаване и орган /МВР/ издал документа.**

**Огледът ще се извършва всеки присъствен ден от 15.10.2024 г. до 17.10.2024 г. включително в Централен оръжеен склад на МВР гр. София, ул. „Кукуш“ № 1, по предварително съгласуван график. До оглед ще бъдат допуснати само лицата подали предварителна заявка и получили разрешение за достъп до Централен оръжеен склад на МВР.**

**Депозитът** за участие в търга се внася по банков път **до 17.10.2024 г**. в УниКредит Булбанк АД, BIC UNCRBGSF, IBAN: **BG59UNCR70003325482309**, за всяка група от вещи поотделно. Внасянето на депозита се счита за извършено в срок, когато е наредено най-късно в последния ден на срока, посочен в съобщението за продажба и дължимата сума е постъпила по посочената сметка не по-късно от следващия работен ден.

**Предложенията** за участие в търгa **се подават в сградата на ТД на НАП София, ул. „Аксаков“ № 21 от 15.10.2024 г. до 17.10.2024 г., от 9.00 ч. до 17.30 ч.**, както и по пощата за всяка група от вещи поотделно.

Разглеждането на предложенията и продажбата ще се проведе **от 11.00 ч. на 22.10.2024 г. в сграда на ТД на НАП София, ул. ” Ген. Гурко” № 12, ет. 2.**

Кандидат-купувачите трябва да представят към предложението заверено копие на валидно **разрешение за търговия**, издадено по реда на Закона за оръжията, боеприпасите, взривните вещества и пиротехническите изделия (ЗОБВВПИ).

Условията за провеждане на търга, списъка на вещите, размера на депозита и първоначалната продажна цена са публикувани на страницата на НАП в Интернет: [www.nap.bg](http://www.nap.bg), в портала за продажби.

Телефон за контакт:

02/9859 6094 – Радостина Иванова;

02/9859 6049 – Анна Цветанова

**Приложение:** Списък на продаваните вещи с първоначална продажна цена и размер на депозит за участие в търга.

За служител, провеждащ търга:

Р. Иванова